Eestil ei ole küll otseseid kahepoolseid tegevusi Sahara-taguses Aafrikas, kus asub suurim osa maailma vaesematest riikidest, kuid Eesti panustab nende riikide arengusse Euroopa Liidu ning muu multilateraalse koostöö kaudu. Lisaks kuulub Eesti neljast  prioriteetriigist üks (Afganistan) maailma kõige vaesemate riikide hulka. Kahepoolse arengukoostöö otsuseid tehes peab Eesti arvestama sellega, et oleme väikeriik, kellel puuduvad Sahara-taguse Aafrikaga nii ühine ajalugu kui ka tihedamad diplomaatilised, poliitilised ja majanduslikud suhted. Seetõttu on kahepoolse arengukoostöö arendamisel Aafrikaga esmatähtis koostöö teiste EL doonoritega, kellel on Sahara-taguse Aafrikaga aktiivsemad suhted ja paremad kogemused projektide/programmide elluviimisel.